L 311/4 Jurnalul Oficial al Uniunii Europene 29.11.2007 REGULAMENTUL (CE) NR. 1397/2007 AL COMISIEI din 28 noiembrie 2007 de stabilire, pentru anul de piață 2007/2008, a repartizării cantității de 5 000 tone de fibre scurte de in și fibre de cânepă cu titlu de cantităţi naționale garantate între Danemarca, Grecia, Irlanda, Italia și Luxemburg COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1673/2000 al Consiliului din 27 iulie 2000 privind organizarea comună a piețelor în sectorul inului şi al cânepei pentru fibre (!), în special articolul 9, întrucât: (1) Articolul 8 alineatul (1) din Regulamentul (CE) nr. 245J2001 al Comisiei (), de stabilire a normelor de aplicare a Regulamentului (CE) nr. 1673/2000, prevede că repartizarea celor 5 000 de tone de fibre scurte de in şi fibre de cânepă cu titlu de cantități naționale garantate în conformitate cu articolul 3 alineatul (2) litera (b) din Regulamentul (CE) nr. 1673/2000 se alocă înainte de 16 noiembrie pentru anul de piață în curs. În acest scop, Danemarca și ltalia au transmis Comisiei informațiile privind suprafețele aferente contractelor de vânzare-cumpărare, angajamentele de prelucrare  și contractele de prelucrare fără furnizarea materiei prime, precum și estimările privind randamentele în paie şi în fibre de in și de cânepă. Pe de altă parte, nu va exista producţie de fibre de in sau de cânepă pentru anul de piață 2007/2008 în Grecia, Irlanda şi Luxemburg. Potrivit estimărilor de producție, efectuate pe baza infor- mațiilor menționate, reiese că producţia globală a celor cinci state membre respective nu va atinge cantitatea globală de 5 000 tone acordată, fiind necesară stabilirea cantităților naționale garantate menționate anterior. Măsurile prevăzute în prezentul regulament sunt conforme cu avizul Comitetului de gestionare pentru fibre naturale, ADOPTĂ PREZENTUL REGULAMENT: Articolul 1 Pentru anul de piață 2007/2008, repartizarea cantităților naționale garantate prevăzută la articolul 3 alineatul (2) litera (b) din Regulamentul (CE) nr. 1673/2000 se stabileşte după cum urmează: pentru Danemarca: 73 de tone; pentru Grecia: 0 tone; pentru Irlanda: 0 tonc; pentru ltalia: 364 tone; pentru Luxemburg: 0 tone. Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene. Se aplică de la 16 noiembrie 2007. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 28 noiembrie 2007. () JO L 193, 29.7.2000, p. 16. Regulament modificat ultima dată prin Regulamentul (CE) nr. 953/2006 (JO L 175, 29.6.2006, p. 1). () JO L 35, 6.2.2001, p. 18. Regulament modificat ultima dată prin Regulamentul (CE) nr. 1913/2006 (JO L 365, 21.12.2006, p. 52). Pentru Comisie Mariann FISCHER BOEL Membru al Comisiei